# Dolo Beltrán

Dolo Beltrán (Sant Boi de Llobregat, Baix Llobregat, 10 de setembre de 1974) és una actriu, lletrista i cantant catalana. Entre el 2000 i el 2013 va ser coneguda com a vocalista del grup Pastora; en la seva faceta de lletrista, ha compost cançons per a Ana Torroja i Edurne. També ha aparegut en alguns anuncis d'Evax i en la campanya «El català, llengua comuna» de Plataforma per la Llengua de 2018.
A través de l'editorial Principal de los libros, l'any 2013 va publicar Pequeños desastres y otras alegrías, un llibre de pensaments il·lustrats.
Tot i que és de Sant Boi, ha viscut molt de temps a Barcelona, on va conèixer la seva parella i pare del seu fill durant el Sónar del 2011.

## Teatre

Va començar a fer teatre de petita i als 14 ja va pujar als escenaris per primera vegada. Aquestes són les peces teatrals on ha actuat:
* 2000 - El criat, escrita per Robin Maugham i dirigida per Mario Gas, al Mercat de les Flors
* 2001 - Titus Andrònic, escrita per William Shakespeare i dirigida per Àlex Rigola
* 2001 - Lulú, escrita per Frank Wedekind i dirigida per Mario Gas, al Teatre Nacional de Catalunya
* 2006 - Last Chance (última oportunitat), escrita i dirigida per Carol López, al Teatre Lliure
* 2016 - El test, escrita per Jordi Vallejo i dirigida per Cristina Clemente, a la Sala Muntaner
* 2020 - Bonus track, escrita i dirigida per Carol López, al Teatre Lliure

## Filmografia principal

| Any | Títol | Personatge | Nota |
| 1999 | Polar | | sèrie de televisió |
| 2000-2003 | Dinamita | diversos personatges | sèrie de televisió |
| 2001 | Moncloa ¿dígame? | Cabo Pelayo | sèrie de televisió; 3 episodis |
| 2003 | Jet lag | Vicky | sèrie de televisió; episodi "Tibidabo" |
| 2004 | Nubes de verano | fruitera | pel·lícula de Felipe Vega |
| 2004 | Inconscients | inconscient | pel·lícula de Joaquim Oristrell |
| 2007 | Atles de geografia humana (Atlas de geografía humana) | psicòloga | pel·lícula d'Azucena Rodríguez |
| 2007 | Myway | dona sense llar | pel·lícula de José Antonio Salgot |
| 2009-2011 | Infidels | Dani Díez | sèrie de televisió; 42 episodis |
| 2009 | Dieta mediterrània | Lunes (veu) | pel·lícula de Joaquim Oristrell |
| 2009 | Xtrems | vident | pel·lícula d'Abel Folk i Joan Riedweg |
| 2012 | Volare | Fàbia | telefilm de Joaquim Oristrell |
| 2014 | Difuminado | Rea | pel·lícula de Pere Koniec |
| 2015 | Res no tornarà a ser com abans | Dolo | telefilm de Carol López |

## Discografia

L'any 2000 es va incorporar, de lletrista i cantant, al grup Pastora, que el 1996 havien creat, com a duo de música i arts visuals, els germans Pauet i Caïm Riba, fills del cantautor Pau Riba. Cap al 2013 van fer una aturada i més endavant es van separar perquè en Pauet volia deixar la música i en Caïm volia emprendre un projecte en solitari. Després de la separació, Dolo (sense cognom a partir d'aleshores) va estrenar carrera en solitari el 2017 amb l'àlbum Copilotos, on va incloure una cançó en català.

### Amb Pastora

* 1998 - Trip show audio visual tecno simfonic (Picap)
* 2000 - Cosmossoma
* 2004 - Pastora
* 2005 - La vida moderna
* 2008 - Circuitos de Lujo (Epic)
* 2009 - Pastora RMX ED
* 2011 - Un viaje en noria (Sony Music)
* 2012 - Una altra galàxia (Sony Music)

### En solitari

* 2017 - Copilotos (Sony Music)
* 2021 - Moonlight (Escena Music Records)

## Referències

* 1 2 3 4 Bianciotto, Jordi «Dolo Beltrán: "Amb 'Copilotos' vull reivindicar els 40"». El Periódico, 25-04-2018 [Consulta: 6 gener 2020].
* 1 2 «Caïm Riba. Bio». [Consulta: 16 maig 2021].
* ↑ «Dolo Beltrán. Biography. Trivia» (en anglès). IMDb.
* ↑ Ramírez, Noelia. «La venganza contra los estúpidos anuncios de tampones» (en castellà). El País, 31-07-2013. Arxivat de l'original el 8 d’abril 2023. [Consulta: 9 abril 2023].
* ↑ Presentem la campanya ‘El català, llengua comuna’ a Luz de Gas, Plataforma per la Llengua, 25/4/2018
* ↑ «"Pequeños desastres y otras alegrías" de Dolo Beltrán». El matí. Catalunya Ràdio, 12-05-2014. [Consulta: 9 abril 2023].
* 1 2 Martorell, Núria «Recorregut per la 'vida en color' de la Dolo: del Raval al passeig de Gràcia». El Periódico, 02-06-2017 [Consulta: 6 gener 2020].
* 1 2 «El pols electrònic de Dolo Beltrán». Enderrock, 11-05-2017 [Consulta: 6 gener 2020].
* ↑ Ginart, Belén «Mario Gas dirige en el Mercat de les Flors 'El criat', la obra teatral en la que se basó la célebre película de Losey» (en castellà). El País, 07-03-2000 [Consulta: 6 gener 2020].
* ↑ Mata i Riu, Toni «El primer cop de Dolo Beltrán». Regió7, 21-10-2011 [Consulta: 6 gener 2020].
* ↑ Lulú al TNC
* ↑ Last Chance (última oportunitat) al Teatre Lliure
* ↑ «Jordi Vallejo porta ‘El test' a la Muntaner». El Punt Avui, 24-02-2016 [Consulta: 6 gener 2020].
* ↑ Sorribes, José Carlos «Bomba de rellotgeria a la Muntaner». El Periódico, 12-03-2016 [Consulta: 6 gener 2020].
* ↑ Juanico, Núria «Carlota Subirós, Julio Manrique i Emma Dante faran temporada al Teatre Lliure». Ara, 28-11-2019 [Consulta: 6 gener 2020].
* ↑ «"Res no tornarà a ser com abans", la versió televisiva de l'obra de Carol López». CCMA, 13-03-2017 [Consulta: 6 gener 2020].
* ↑ Discografia de Pastora a Discogs
* ↑ Discografia en solitari a Discogs

## Enllaços externs

* Dolo Beltrán: “Ara el primer que et demana una companyia de discos és quan seguidors tens a les xarxes”, entrevista a L'independent de Gràcia, 27/7/2018